Misrda Facebook ijtimoiy tarmog‘idagi 23 ta muxolif uyushmaning ma’murlari hibsga olindi, deb xabar bermoqda Associated Press axborot agentligi. Misrda 25 yanvarda mamlakatda yuz bergan inqilobga 5 yil bo‘lishidan oldin hukumat uyushmalar ishtirokchilari undayotgan yangi norozilik aksiyalaridan xavfsiramoqda. Hammasi bo‘lib norozilikka undashda ikki nafar erkak va bir ayol hibsga olindi. Hukumatning fikricha, ular mamlakatda taqiqlangan “Musulmon birodarlar” guruhining tarafdorlari hisoblanadi. Agentlikning ta’kidlashicha, 2011 yilda ijtimoiy tarmoqlar qo‘zg‘olonni tashkillashtirishda katta rol o‘ynagan va hukumat bunday holat yana takrorlanishini istamayapti. Avvalroq Misrda Facebook funksiyalariga bepul kirishni taqdim qiluvchi Free Basics bepul xizmati to‘sib qo‘yilgani ma’lum qilingandi.